मेंबर्स बोले- पैसा है तो प्रोजेक्ट बनाएं, नहीं तो काम बंद कर दें
जिमखानाक्लब में फंड्स जेनरेट करने को लेकर मेंबर्स ने एतराज जताया। उन्होंने कहा कि जब क्लब के पास पैसा नहीं है तो एक साथ इतने साथ डेवलपमेंट के प्रोजेक्टों को चलाना ठीक नहीं है। इनको बंद कर देना चाहिए। पहले बेसिक्स प्रोजेक्ट पर ही काम किया जाए। क्लब की एनुअल जनरल मीटिंग (एजीएम) में मेंबर्स ने अपने सुझाव दिए और कुछ चीजों पर नाराजगी भी जताई। कार्यकारी क्लब प्रधान डीसी केके यादव ने मेंबर्स को सवालों के जवाब दिए। साथ ही कहा कि मेंबर्स को साल बाद होने वाली एजीएम में अपनी शिकायतें या सुझाव रखने की जरूरत नहीं है।
वह क्लब में लगे शिकायत पेटी में अपनी शिकायतें लिखकर डाल दें। वह अपने बिजी शेड्यूल में से समय निकाल कर उन पर गौर करूंगा और कमियों को दूर करवाने के लिए कहेंगे। इस मौके पर जीएम कमलजीत सिंह, मेजर गुरप्रीत सिंह कोछड़, शालिन जोशी, सौरभ खुल्लर, राजिंदर राजू सिद्धू, सुमित शर्मा, अनु माटा और एमबी बाली के अलावा सतीश ठाकुर गोरा और नरिंदर शेरगिल और अन्य सदस्य मौजूद थे।
मेंबर राकेश शर्मा ने कहा कि क्लब में बहुत सारे लोग मेंबरशिप के लिए अप्लाई करते हैं, लेकिन उनको सालों तक यह ही नहीं बताया जाता कि उनकी एप्लीकेशन का स्टेट्स क्या है। उनको कब इंटरव्यू के लिए बुलाया जाएगा। क्या वे वेटिंग लिस्ट में हैं या नहीं। फार्म में कोई कमी है तो बताया नहीं जाता। इस सिस्टम को सुधारा जाए। डीसी ने माना कि इस सिस्टम में कमी है। इसमें सुधार की गुंजाइश है।
फंड देखकर ही विकास काम शुरू करवाए जाएं : झांजी
मेंबरराकेश झांजी ने मैनेजमेंट से क्लब संविधान का सम्मान करने के लिए अपील की। कहा कि संविधान के मुताबिक ही काम होने चाहिए। संविधान के मुताबिक मीटिंग दो महीने पहले होनी चाहिए थी। साथ ही उन्होंने कहा कि क्लब मैनेजमेंट में एक साथ कई प्रोजेक्ट शुरू कर दिए हैं। जब क्लब के पास फंड ही नहीं हैं तो एक साथ इतने प्रोजेक्ट क्यों शुरू कर रहे हैं। उनको फंड देखकर ही विकास काम करवाने चाहिए। अगर पैसा नहीं है तो काम बंद करवा दें। जैसे फंड जुटे गा वैसा काम होता रहेगा। कहा कि क्लब की एफडीआर को तुड़वाने की भी बात की जा रही है। जोकि गलत है। एफडीआर को किसी कीमत पर तुड़वाना नहीं चाहिए। उन्होंने कहा कि फंड जुटाने के नाम पर नए मेंबर्स बनाएं जाएं। क्योंकि पहले की क्लब ओवर क्राउडेड है। उन्होंने पी-कैटेगरी के नौ मेंबर्स को निकाले जाने की भी मांग की। उन्होंने कहा कि अगर कोई कमी है तो उसे अंदर ही देख कर ठीक कर लिया जाए।
जिमखाना क्लब की एजीएम में पहंुचे अनु माटा, एसपीएस विर्क, नरिंदर शेरगिल, डॉ. सिंह, आरके गांधी और विकास ग्रोवर।
ऑडिट के बाद ही पेश हो बैलेंस शीट : पूर्व ऑनरेरी सेक्रेटरी एडवोकेट दलजीत सिंह छाबड़ा ने कहा कि बैलेंस शीट को रिवाइज्ड करने की बजाए वह ऑडिट होने के बाद ही पेश की जानी चाहिए।
नुकसान की जिम्मेदारी तय हो : मेंबर प्रवीण गुप्ता ने कहा कि क्लब में विकास हो रहा है, लेकिन विकास के नाम पर पहले खर्च किए गए पैसे का नुकसान किया जाए। क्लब में बनी पुरानी चीजों को गिराकर बनाया जा रहा है। इससे पैसे का नुकसान हो रहा है। इसके लिए जिम्मेदारी तय होनी चाहिए। ताकि फिजूल खर्च और नुकसान रुके।
लोकल गेस्ट के लिए विचार हो : डायनेमिक वेलफेयर सोसायटी के मेंबर अतुल मेहता कहते हैं कि क्लब में लोकल गेस्ट की एंट्री को लेकर कोई नियम नहीं है। गेस्ट कौन हैं और कैसे हैं। यह देखा नहीं जा रहा है। वहां आने वाले लोकल गेस्ट के लिए एंट्री कार्ड जारी होने चाहिए।
सोशल सर्विस भी करे क्लब : उद्योगपति आरके गांधी ने कहा कि क्लब के अंदर के टेलेंट को भी उभारा जाए। क्लब ने पिछले कुछ समय में पांच प्रोग्रामों पर ही 38 लाख रुपए खर्च कर दिए। वह चाहते तो क्लब के अंदर के मेंबर्स के लिए टेलेंट शो करवाते। इसके अलावा सोशल सर्विस भी करनी चाहिए। आई मोबाइल कैंप लगाए जाएं।
मर्दों के लिए भी सैलून की सुविधा हो : एसएस दत्ता ने कहते हैं क्लब में अभी सिर्फ महिला सदस्यों या लड़कियों के लिए ब्यूटी पार्लर और सैलून की सुविधा है। मेल मेंबर्स को भी सैलून की जरूरत है। उनके लिए भी सैलून हो या फिर इसी को यूनीसैक्स किया जाए।
विर्क ने कहा सर्दी में सोना स्टीम बंद हो, डीसी बोले- ओके
लैदरउद्योग से जुड़े एसपीएस विर्क ने भी अपने सुझाव रखे। उन्होंने कहा कि क्लब मैनेजमेंट सोना स्टीम को तोड़ने जा रहा है। क्योंकि सर्दियों में ज्यादातर मेंबर्स इसका इस्तेमाल कर रहे हैं, इसलिए इसे अप्रैल में तोड़कर बनाया जाए। तब डीसी बोले-ओके। खुद एग्जीक्युटिव मेंबर रह चुके विर्क ने कुछ और भी सुझाव दिए। उन्होंने कहा कि उप प्रधान और संयुक्त सचिव के पास कोई पावर नहीं है। पावर को बढ़ाया जाए। पिता जब बूढ़ा हो जाता है तो वह अपनी मेंबरशिप बेटे को ट्रांसफर करना चाहता है तो क्लब उसे क्यों रोक रहा है। इसमें सुधार किया जाए। टेनिस कोर्ट टूट रहे हैं। खुद उनको भी टेनिस बोल आंख में लगी। कई बच्चे भी घायल हो रहे हैं। इन्हें ठीक किया जाए। हेल्थ क्लब में मशीनरी को सुधारा जाए। स्विमिंग पूल के टायलेट बहुत खराब हैं। उनकी मरम्मत करवाई जाए। तीन कमरे बनाए गए हैं, उनमें एक प्रधान के लिए रिजर्व है, उसे भी आम मेंबर्स के लिए खोला जाए। इन सभी मांगों को डीसी ने कंसीडर किया।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva mag_Deva hin_Deva